Richard Doll

Richard Doll (egentlig William Richard Shaboe Doll; født 28. oktober 1912 i Hampton nær Richmond upon Thames i Middlesex, død 24. juli 2005 i Oxford) var en britisk lege og kreftforsker, som påviste sambandet mellom røyking og lungekreft og andre helseproblemer.


== Liv og virke ==


=== Bakgrunn ===
Doll kom fra en velstående familie, selv om farens legepraksis ble avkortet ved at han ble rammet av multippel sklerose. Doll gikk først på Westminster School, og ønsket opprinnelig (mot foreldrenes ønske som var at han skulle følge i farens fotspor og bli lege) å studere matematikk ved Trinity College i Cambridge. Doll hevdet senere at han gikk miste av matematikkstipend fordi han før det avgjørende øyeblikk hadde drukket tre pint av collegets eget hjemmebryggede 8-prosents øl kvelden før og blitt dårlig. Dermed ble det medisinstudier ved St Thomas's Hospital Medical School ved King's College London, med slutteksamen i 1937.Doll var sosialist, og en av de mer markante skikkelser i Socialist Medical Association, hvis kampanjer bidro til opprettelsen av Storbritannias National Health Service etter andre verdenskrig.Han sluttet seg til Royal College of Physicians etter krigsutbruddet, og tjenestegjorde under krigen for det meste i Royal Army Medical Corps på hospitalskip som medisinsk ekspert.


=== Doll og tobakksrøyking ===
I samarbeid med professor Bradford Hill arbeidet han frem statistikk som påviste sambandet i 1950. Doll selv sluttet å røyke da. Han studerte deretter legers røykevaner og kom frem til at når man slutter å røyke minsker risikoen for kreft umiddelbart.Han ble ansett som den første som gav gode beviser for sammenhengen mellom røyking, kreft og hjertesykdommer.Han samarbeidet også om dette med Ernst Wynder og  Evarts Graham.
Faktisk var det tyske forskere som så en forbindelse allerede i 1920-årene, men dette gikk i glemmeboken eller ble ignorert frem til 1990-årene.


=== Dolls øvrige forskningsfunn ===
Doll utførte også pionerinnsats innen avdekkingen av forholdet mellom stråling og leukemi, mellom asbest og lungekreft, og mellom alkohol og brystkreft. 
Han ble tildelt Buchananmedaljen i 1972.
Richard Doll Prize in Epidemiology, oppkalt etter ham, ble første gang utdelt i 2008.


== Referanser ==


== Litteratur ==
Keating, Conrad (2009). Smoking Kills: The Revolutionary Life of Richard Doll. Oxford: Signal Books. Arkivert fra originalen 7. desember 2009.  Arkivert 7. desember 2009 hos Wayback Machine.
Doll, Richard (1951). Occupational Factors in the Aetiology of Gastric and Duodenal Ulcers, With an Estimate of Their Incidence in the General Population. London: H.M. Stationery Office. 
Doll, R. (2002). «Proof of Causality: Deduction from Epidemiological Observation». Perspectives in Biology and Medicine. 45 (4): 499–515. PMID 12388883. doi:10.1353/pbm.2002.0067. 
Doll, R.; Peto, R.; Boreham, J.; Sutherland, I. (2004). «Mortality in relation to smoking: 50 years' observations on male British doctors». BMJ (Clinical Research Ed.). 328 (7455): 1519. PMC 437139 . PMID 15213107. doi:10.1136/bmj.38142.554479.AE. 
Proctor, Robert N. (1999). The Nazi War on Cancer. Princeton, N.J.: Princeton University Press. ISBN 978-0-691-00196-8. 
Davis, Devra (2007). The Secret History of the War on Cancer. Basic Books. 
Gayle Greene (1999) The Woman Who Knew Too Much:  Alice Stewart and the Secrets of Radiation University of Michigan Press
Tweedale, G. (2007). «Hero or villain?--Sir Richard Doll and occupational cancer». International Journal of Occupational and Environmental Health. 13 (2): 233–235. PMID 17718181. doi:10.1179/oeh.2007.13.2.233.